Katona veszedelme

*Méltóságos Széchenyi István Gróf Úr!*

Fülünkbe jutott híre, hogy aggasztja a’ legújabb magyar dráma, a’ Katona József által írt Bánk bán cím**ű** tragédia el**ő**adása. Mivel ezt egy bál során méltóztatott kijelenteni fennhangon, reménylem, nem tekinti indiskretionak, ha én is nyilvánosan fejtem ki nézetem. Valamint ne vegye támadásnak szózatomat, mivel e kicsiny vélemény differentia ellenére én föltétlen tisztel**ő**je vagyok Önnek.

Bizonyára önök is felfigyeltek, nyájas olvasóim, eme remekbe szabott m**ű**re. A h**ő**st a’ XIII. században valóban élt Bánk bán ihlette volt meg. II. Endre királyunk idejében e tiszt a’ mai bárónak vagy grófnak feleltetett meg. Ebb**ő**l is megsejthetjük a’ dráma tisztességes és nagyszabású hangvételét. Ergo az írót bátorkodom fölmenteni az igénytelenség esetleges vádja alól – ámbár e’ gyanuval a’ Méltóságos Gróf úr nem is élt. Akkoriban, mint azt olvashatjuk több helyütt is, a’ király felesége a’ Merániából hozatott Gertrudis vala. A’hogy az lenni szokott, hozta magával népét a’ magyar udvarba. ’S egy szó mint száz, igen részrehajlóan járt el az ország dolgaiban: mindig a merániaiaknak kedvezett vala. Ezen fölháborodva a’ magyar urak fölzendültek, s invitálták forrongó körükbe Bánk bánt is. Ám az épp a’ király jóindulatát viselte volt magán, így ellent mondott. A’ dráma még egy példás argumentummal is megtoldja ellenkezését, miszerint „… zendülésbe nem fog e’ kiömleni az ártatlanok ’ – a’ Felebarátjainknak vére is? melly bugygása’ közben fogja a’ Szabadság’ jajos tüzét átkozni – hörgeni…” Uram! Ismer**ő**s ’e a’ hajdani gróf philosophiája?

 Ám a’ Sors fintora, hogy mid**ő**n Bánk tudomást szerez felesége, Melinda meggyalázásáról, mellynek b**ű**ne a’ királyné unokaöccse, Ottó lelkét terheli, Bánk maga keresi fel a királynét az éjszaka borzongató sötétjében, hogy számon kérje **ő**t. **Ő**felsége tekintélye az igazság kíméletlen erejét**ő**l összezsugorodik, s visszanyerni Bánk halálával kívánja azt. Azonban a’ vitéz a’ védekezés elborult elmeállapotában megel**ő**zi a’ királyné szándokát…

Tisztelt Gróf úr! Ha a’ királyné halálával érne véget a’ darab, tán magam is egyetértenék a m**ű** veszélyességével. Ám ne felejtkezzünk el az 5dik felvonásról! Mellyben Bánk összeomlik, minek után Ottó herceg felgyújtja a’ bán házát, ’s benne ég a h**ű** feleség, Melinda is. Vajon isteni igazságszolgáltatásból ’e? ’S ha ez nem volna elégséges, az uralkodó fényét emeli az **ő**t sért**ő** gyilkos íránti nagylelk**ű** megbocsátása ! Mutathat-e nagyobb szellemi bravúrt egy politikai dráma? Egyáltalán puszta politikai dráma ez?

Méltóságos Gróf Úr, s minden Kételked**ő**! Ez csupán az én vakmer**ő** véleményem, mellyel szembeszállni lehetséges. Szerény személyem nyíltan patrónája a’ m**ű**nek, méltatlanságomon fejjülkerekedve paisa vagyok Katona emlékének. S reménylem, bírok bajtársakkal…

Írtam mindezt szerelmes Hazámért, a névtelenség óvatos árnyékában.

*Társalkodó (1839.)*